
FITXA DE TREBALL 8:  CONCEPTUALITZACIÓ DEL PLA MUNICIPAL D’EDUCACIÓ AMBIENTAL
En aquesta fitxa es pretén connectar i alinear tots els aspectes relacionats la conceptualització del pla d’educació ambiental com és la visió, la missió, els objectius generals, els àmbits temàtics, les metodologies i els destinataris. Ompliu la següent taula de manera que tots els camps tinguin coherència entre ells:
	MISSIÓ
	
Correspon al què som en aquest moment i a l’objectiu immediat tenint en compte les circumstàncies actuals. Ens permetrà respondre a la pregunta: on estem i què som?


	VISIÓ
	
Fa referència al camí que es vol seguir a mig i llarg termini, és a dir, cap a on volem anar. Aquesta idea determinarà doncs, els objectius i accions a fer en el futur. Ens permetrà respondre a la pregunta: cap a on volem anar?


	OBJECTIUS
	
La definició dels objectius ens permetrà respondre a la pregunta “què volem aconseguir”? Per això, a més dels objectius generals que poden ser comuns a tots els programes d’educació ambientals cada ens local, pot incorporar objectius concrets relacionats amb la seva realitat i necessitats dels moment, incloure recursos i espais específics, etc. Els objectius han de ser concrets i realistes.


	ÀMBITS TEMÀTICS
	
Ens permetrà respondre a la pregunta “què volem treballar?”.  Definiran les àrees de treball i per aquest motiu és important vincular-los als plans d’acció locals aprovats que, la major part d’ells, inclouen actuacions de sensibilització ambiental i participació ciutadana. Alguns exemples poden ser: canvi climàtic, mobilitat sostenible, economia circular, cicle de l’aigua, etc.

	METODOLOGIES
	
Un cop sabem què volem treballar cal respondre a la pregunta “com ho volem treballar?”. És el moment de definit les metodologies que utilitzarem. És important que siguin variades, adaptades a les necessitats, habilitats i competències curriculars de cada etapa educativa. Cal incloure metodologies que permetin un alt nivell d’integració, participació i transversalitat.


	DESTINATARIS
	
Definir a qui ens adrecem pot ser una resposta molt diferent en funció del municipi. Caldrà relacionar el tipus de destinatari amb tots els conceptes anteriors amb l’objectiu que tothom pugui participar en alguna de les propostes educatives. És important, en el cas dels destinataris escolars, conèixer l’ancoratge curricular.

